මහ අදිකාරම් පිළිමතලව්වගේ අදහස වූයේ, අටළොස් හැවිරිදි ශ්‍රී වික්‍රම රාජසිංහ රජු තමන්ගේ අභිමතය පරිදි රාජ්‍ය කරාවිය යන්නය. නමුත් එය එසේ නොවූ නිසා පිළිමතලාවගේ අරමුණ වූයේ සිහසුන කෙසේ හෝ තමා සතුකර ගැනීමය. මෙනිසා 1812 දී ඔහු රජුගේ ආරක්ෂක භට කණ්ඩායම් නායකයා සමග එක්ව රජු මාලිගයේදීම මැරීමට කළ කුමන්ත්‍රණය හසුවී, සිංහල රජු පිළිමතලාවගේ හිස ගසා දැමීය. මේ අතර පිළිමතලාවගේ බෑණනුවන් වූ ඇහැලේපොළ අදිකාරම් ද රජුට විරුද්ධව කුමන්ත්‍රණය කරන්නට විය. මෙම කාලයේ රදළවරුන්ගේ විරෝධයද, බීමත්කමට ඇබ්බැහිවීමේ හේතුවෙන් රජුගේ හැසිරීම් දරුණු විය. ඇහැලේපොළ පවුලේ ඝාතනයට අදාළ ආඥාව රජු බීමත්ව සිටි අවස්ථාවක නිකුත් කරන ලද්දක් සේද සැලැකේ. සිංහලයේ මෙම ඓතිහාසික පාවාදීමේදී, ඉංග්‍රීසි - සිංහල දෙපක්ෂය අතර සම්බන්ධතාවය ජෝන් ඩොයිලි විසින් සිදුකරන ලද අතර, ඇහැලේපොල අදිකාරම් විසින් මොල්ලිගොඩ අධිකාරම්, එක්නැලිගොඩ අදිකාරම්, බටුපිටියේ රාළ යන රදළයන්ද, සත් කෝරළය, තුන් කෝරළය සහ සබරගමුවේ ජනතාවද මේ සඳහා නම්මා ගන්නා ලදී.
ඉංග්‍රීසි -සිංහල දෙපක්ෂය අතර සම්බන්ධතාවය කරේ කවුරුන්ද?
ජෝන් ඩොයිලි